
                                                    L E G E

                  pentru  modificarea Codului cu privire la


                  contravenţiile administrative


Parlamentul adoptă prezenta lege organică. 

Articol unic.  –  Codul cu privire la contravenţiile administrative,  aprobat prin Legea R.S.S.Moldoveneşti din 29 martie 1985 (Veştile Sovietului Suprem şi ale Guvernului R.S.S.Moldoveneşti, 1985, nr.3, art.47), cu modificările  ulterioare, se modifică după cum urmează:

1. În sancţiunea articolului 1523, cuvintele „treizeci şi cinci” se înlocuiesc cu cuvîntul „cincizeci”.

2. La articolul 153:

sancţiunea alineatului unu va avea următorul cuprins:

„atrage după sine aplicarea unei amenzi cetăţenilor în mărime de la două sute la trei sute de salarii minime şi persoanelor cu funcţii de răspundere – în mărime de la trei sute la cinci sute de salarii minime, cu confiscarea produselor ce constituie obiectul contravenţiei.”

sancţiunea alineatului doi va avea următorul cuprins:

„atrage după sine aplicarea unei amenzi cetăţenilor în mărime de la două sute la trei sute de salarii minime şi persoanelor cu funcţii de răspundere – în mărime de la cinci sute la opt sute de salarii minime, cu confiscarea produselor ce constituie obiectul contravenţiei.”
alineatul trei va avea următorul cuprins:

„Comercializarea băuturilor alcoolice în locurile şi în modul interzise          de Legea cu privire la fabricarea şi circulaţia alcoolului etilic şi a  producţiei alcoolice -

atrage după sine aplicarea unei amenzi cetăţenilor în mărime de  la două sute la trei sute de salarii minime şi persoanelor cu funcţii de răspundere – în mărime de la cinci sute la opt sute de salarii minime, cu confiscarea produselor ce constituie obiectul contravenţiei.”
3. La articolul 2829 alineatul trei, cuvintele „a şase luni” se înlocuiesc cu cuvintele „unui an”.

